stanford-oval/wikipedia huggingface dataset:
Lover (שיר)
ביקורת

השיר ספג שבחים רבים ממבקרי המוזיקה, על הלריקה שלו ועל הרגישות שלו, תוך שברולינג סטון הוא דורג במקום ה-7 ברשימת "כל 206 השירים של טיילור סוויפט, לפי דירוג". ג'ייסון ליפשוטז מבילבורד כינה אותו "כשיר שכדאי לכם לרקוד איתו עם בן / בת הזוג בסוף השבוע", ובנוסף החמיא גם לליריקה שלו ועל העובדה שסוויפט כתבה אותו לבד. לואיז ברוטון מאייריש טיימס אמרה כי "השיר הוא המחווה הגדולה שמוכיחה כי כל כאב הלב עליו סוויפט שרה בעבר היה שווה את זה", וכי "מוטבעות בו ויברציות סתוויות". קונסטנס גריידי מ-Vox כינה אותו כ"תזכורת מבורכת למה שהפך את סוויפט לכזה כוח בלתי ניתן לעצירה כאשר הגיחה לראשונה לזירת המוזיקה". אלי בייט מ-BuzzFeed כתב כי השיר הוא "מכתב אהבה לאדם שאתה רוצה להיות איתו לנצח", וציין שהגשר הוא "נדרים לחתונה". ג'יי וויליס מ-GQ ניבא שהשיר יהיה בחירה פופולרית לריקודים ראשונים בחתונות. נורה פרינסיוטי מבוסטון גלוב כינתה את השיר כשיר "ואלס עם גשר מבריק". ב-Onlife נכתב כי "ישנם שירים ב-Lover שמזכירים איזו כותבת שירים נפלאה ומוכשרת היא ("Cornelia Street",‏ "Miss Americana & the Heartbreak Prince", ושיר הנושא "Lover")".
קרייג ג'נקינס מ-Vulture כתב כי השיר מזכיר את השיר "Fade into You" של להקת מאזי סטאר ואת גרסת הכיסוי של קאובוי ג'אנקיז לשיר "Sweet Jane". נייט ג'ונס מאותו המגזין דירג את השיר במקום ה-13 ברשימת "179 השירים הטובים ביותר של טיילור סוויפט, לפי דירוג". יו מקינטייר מפורבס אמר שלשיר יש "איכות נוסטלגית מקסימה" והוא "ללא ספק יפה, מתוק ובהחלט יכול לגרום לאנשים להתרגש לקראת האלבום", אך הוסיף כי קשה לדמיין שהוא הופך להיות "להיט אמיתי" או "להיט לאורך זמן". מרי אנדריוטיס מ-Teen Vogue כתבה שהשיר "רומנטי בדיוק כמו שכולם ציפו כמעט", וככל הנראה "שיר חתונה לסוויפטים בכל מקום". אליסה ביילי מ-Elle פירשה את השיר כאחד משיריה ה"אישיים ביותר" של סוויפט. אליס וינסנט מדיילי טלגרף העניקה לו ארבעה כוכבים מתוך חמישה ואמרה שהוא "חזרה חביבה לקאנטרי מצד סוויפט". רוב שפילד מרולינג סטון דירג את "Lover" כשיר השביעי הטוב ביותר של סוויפט בכל הזמנים.
בקוסמופוליטן דירגו את השיר במקום השלישי ברשימת "השירים הטובים ביותר לשנת 2019" תוך שבפיצ'פורק דירגו אותו במקום ה-87 ברשימה דומה. במגזין סלייט נערכה רשימה של "10 השירים הטובים ביותר לשנת 2019", תוך ששיבצו שם את השיר ברשימה. בבילבורד דירגו את השיר במקום ה-21 ברשימת "השירים הטובים ביותר של 2019". במגזין Insider כינו אותו כ"אחד מהשירים הטובים ביותר של 2019 ושל אותו העשור". באתר Genius שיבצו את השיר ברשימת "50 השירים הטובים של 2019", ואילו בעיתון Herald-Tribune כינו אותו כ"שיר הטוב ביותר לשנת 2019".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 13 |  |
| בילבורד | 100 השירים הטובים ביותר לשנת 2019 | 21 |  |
| ניו יורק פוסט | השירים הטובים ביותר לשנת 2019 | 10 |  |
| סלייט | 100 השירים הטובים ביותר לשנת 2019 | נכלל |  |
| פיצ'פורק | 100 השירים הטובים ביותר לשנת 2019 | 87 |  |
| קוסמופוליטן | 19 השירים החדשים הטובים ביותר לשנת 2019 | 3 |  |
| רולינג סטון | כל 206 השירים של טיילור סוויפט, לפי דירוג | 7 |  |
| BuzzFeed | 167 השירים הטובים ביותר של טיילור סוויפט, לפי דירוג | 48 |  |
| Complex | 50 השירים הטובים ביותר לשנת 2019 | 35 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 3 |  |
| Elite Daily | 15 השירים הטובים ביותר לשנת 2019 | 10 |  |
| Elle | 19 שירי האהבה הטובים ביותר לשנת 2019 | 2 |  |
| Genius | 50 השירים הטובים ביותר לשנת 2019 | 16 |  |
| Herald-Tribune | ספירה לאחור 2019: שירי השנה המובילים | 1 |  |
| Idolator | 75 שירי הפופ הטובים ביותר לשנת 2019 | 63 |  |
| Insider | 9 השירים הטובים ביותר ו-9 השירים הגרועים ביותר לשנת 2019 | נכלל |  |
| Marie Claire | השירים החדשים הטובים ביותר לשנת 2019 | נכלל |  |
| NME | השירים הטובים ביותר של טיילור סוויפט, לפי דירוג | 12 |  |
| Paste | 158 השירים הטובים ביותר של טיילור סוויפט, לפי דירוג | 6 |  |
| The Philadelphia Inquirer | השירים הטובים ביותר לשנת 2019 | נכלל |  |
| Uproxx | 50 השירים הטובים ביותר של טיילור סוויפט, מדורגים | 39 |  |
| Us Weekly | 10 השירים הטובים ביותר לשנת 2019 | 2 |  |
| Vulture | 179 השירים הטובים ביותר של טיילור סוויפט, לפי דירוג | 13 |  |
הצלחה מסחרית

השיר הופיע לראשונה במקום ה-19 במצעד הבילבורד הוט 100 ובכך סוויפט הפכה לאמנית עם הכי הרבה שירים שהגיעו לעשרים העליונים במצעד ביחד עם הזמרת-יוצרת האמריקאית מדונה. לאחר שהווידאו קליפ של השיר יצא לאור, השיר עצמו הגיע למיקום השיא שלו: מקום 10, ובכך הפכה סוויפט לאמן עם הכי הרבה שירים שהגיעו לעשירייה הפותחת במצעד ביחד עם אלביס פרסלי. בסך הכול השיר שהה 22 שבועות במצעד. בנוסף לכך, הוא הגיע למקום הראשון במצעד השירים הדיגיטליים ובכך הפך לשיר ה-18 שלה לעשות, זאת כאשר הוא שוהה בראש המצעד במשך שלושה שבועות.
בקנדה הוט 100 השיר גם זכה להצלחה כאשר הגיע למקום השביעי בשיאו. באירופה, השיר התברג במקום ה-61 בגרמניה, במקום התשיעי באירלנד, במקום ה-12 בסקוטלנד, במקום ה-37 בשוודיה, במקום ה-12 במצעד הסינגלים הבריטי ובמקום ה-52 בשווייץ. באוסטרליה וניו זילנד השיר זכה להצלחה גם כן כאשר הגיע למקום השלישי בשתי המדינות.
פרסים ומועמדויות

השיר היה מועמד למספר פרסים, בין היתר לפרס גראמי בקטגוריית "שיר השנה" ובכך הפך לשיר הרביעי של סוויפט שעשה זאת. הקליפ שלו הועמד לשני פרסי VMA בקטגוריות "קליפ הפופ הטוב ביותר" ו"הניהול האמנותי הטוב ביותר".
| שנה | טקס | פרס | תוצאה | מקור |
| --- | --- | --- | --- | --- |
| 2020 | פרסי גראמי | שיר השנה | מועמדות |  |
| 2020 | פרס גילדת המנהלים האמנותיים על מצוינות בעיצוב הפקה | פורמט קצר: סדרת אתרים, קליפ או פרסומת | מועמדות |  |
| 2020 | פרסי המוזיקה של iHeartRadio | גרסת הכיסוי הטובה ביותר (קית' אורבן) | מועמדות |  |
| 2020 | פרסי המוזיקה של iHeartRadio | הרמיקס הטוב ביותר (רמיקס ביחד עם שון מנדס) | מועמדות |  |
| 2020 | פרסי ובי | הבימוי האמנותי הטוב ביותר | זכייה |  |
| 2020 | פרסי שירי הזהב והפופ המובילים של RTHK | 10 שיר הזהב הבינלאומיים המובילים | זכייה |  |
| 2020 | פרסי המוזיקה של Myx | הקליפ הבינלאומי של השנה | מועמדות |  |
| 2020 | פרסי הווידאו קליפים של MTV | קליפ הפופ הטוב ביותר | מועמדות |  |
| 2020 | פרסי הווידאו קליפים של MTV | הניהול האמנותי הטוב ביותר | מועמדות |  |
| 2020 | פרסי כותבי השירים של נאשוויל | עשרה שירים שהלוואי והייתי כותב אותם בעצמי | זכייה |  |
| 2020 | פסטיבל הקולנוע הבינלאומי לצילום | הקליפ הטוב ביותר | מועמדות |  |
| 2020 | פסטיבל הקולנוע הבינלאומי לצילום | הצילום הטוב ביותר | מועמדות |  |
| 2020 | פרסי MVPA | עיצוב ההפקה הטוב ביותר בקליפ | זכייה |  |
| 2021 | פרסי הפופ של BMI | שירים זוכי פרסים | זכייה |  |
| 2021 | פרסי הפופ של BMI | המוציא לאור של השנה (סוני/ATV) | זכייה |  |
הופעה

סוויפט ביצעה את השיר לראשונה בטקס פרסי הווידאו קליפים של MTV לשנת 2019. לאחר מכן, היא הופיעה עם השיר גם בפסטיבל לייב לאונג' של BBC Radio 1. בהמשך היא הופיעה עימו גם מחוץ לארצות הברית, כאשר ביצעה אותו במסגרת הופעה חד-פעמית (City of Lover) שערכה בצרפת. לאחר מכן, היא חזרה שוב לקדם את השיר בארצות הברית כאשר הופיעה עימו ב"סאטרדיי נייט לייב", ובמופע הצדקה "אנחנו יכולים לשרוד". היא ביצעה אותו בפרויקט "Tiny Desk Concert" המתקיים ביוטיוב מטעם חברת NPR מיוזיק. היא המשיכה לקדם אותו מחוץ לארצות הברית כאשר הופיעה איתו בשנגחאי, סין במסגרת אירוע מיוחד של יום הרווקים הסיני.
לאחר מכן, קידמה את "Lover" בארצות הברית כאשר הופיעה איתו בטקס פרסי המוזיקה האמריקאית 2019 כחלק ממחרוזת שירים עימה הופיעה כחלק מקבלת פרס האייקון המיוחד של הטקס. בהמשך, הופיעה עימו שוב מחוץ לארצות הברית, בפסטיבל ג'ינגל בול שבלונדון, תוך שביצעה אותו גם בפסטיבל ג'ינגל בול ניו יורק. הופעתה האחרונה עם השיר הייתה בדצמבר באותה השנה, כאשר הופיעה איתו בתוכנית "Strictly Come Dancing".
בנוסף לכך, הזמר-יוצר האמריקאי קית' אורבן ביצע גרסת כיסוי לשיר בהופעה חיה. אותה הגרסה קיבלה מועמדות בטקס פרסי המוזיקה של iHeartRadio, בקטגוריית "גרסת הכיסוי הטובה ביותר".
קרדיטים וצוות

כל הקרדיטים שלהלן לקוחים מטיידל.
| --- | --- |
 טיילור סוויפט – שירה, כתיבה, הפקה  ג'ק אנטונוף – הפקה, תכנות, הנדסת הקלטה, גיטרה אקוסטית, גיטרה בס, פסנתר,  כלי מקלדת, תופים, כלי הקשה, כוח אדם  שון מנדס – כתיבה (רמיקס בלבד)  סקוט האריס – כתיבה (רמיקס בלבד)  לורה סיסק – הנדסת הקלטה, כוח אדם:  ג'ון רוני – עוזר הנדסת הקלטה, כוח אדם  סרבן גניאה – מיקסינג, כוח אדם  ג'ון האנס – הנדסת מיקסינג, כוח אדם  זובין טאקר – הפקה קולית, הנדסת הקלטה (רמיקס בלבד)  ג'ורג' סיארה – הנדסה קולית, כוח אדם (רמיקס בלבד)  מייק גנוקאטו – הנדסה קולית, כוח אדם (רמיקס בלבד)
מיקומי שיא

|   ‏‏‏  מצעדים ודירוגים (2019–2023)> מדינה |   ‏‏‏  מצעדים ודירוגים (2019–2023)> מצעד |   ‏‏‏  מצעדים ודירוגים (2019–2023)> מיקום שיא |   ‏‏‏  מצעדים ודירוגים (2019–2023)>  |
| --- | --- | --- | --- |
|  עולמי | בילבורד גלובל 200 | 47 |  |
|  עולמי | בילבורד גלובל ללא ארצות הברית | 46 |  |
|  אוסטריה | Ö3 אוסטריה טופ 40‏ | 47 |  |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 10 |  |
|  איטליה | מצעד הסינגלים האיטלקי | 87 |  |
|  אירלנד | מצעד הסינגלים האירי | 1 |  |
|  אסטוניה | אסטי טיפ-40 | 16 |  |
|  ארצות הברית | בילבורד הוט 100 | 10 |  |
|  ארצות הברית | מצעד השירים העכשוויים למבוגרים | 10 |  |
|  ארצות הברית | מצעד 40 השירים למבוגרים | 6 |  |
|  ארצות הברית | מצעד 40 שירי המיינסטרים | 16 |  |
|  גרמניה | GfK – טופ 100 | 61 |  |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 79 |  |
|  הונגריה | Rádiós Top 40 | 20 |  |
|  הממלכה המאוחדת | מצעד הסינגלים הבריטי | 14 |  |
|  ולוניה | אולטראטופ 40 | 39 |  |
|  יוון | IFPI Greece | 15 |  |
|  יפן | יפן הוט 100 | 76 |  |
|  ישראל | מדיה פורסט ישראל | – |  |
|  ישראל | גלגלצ | 6 |  |
|  לבנון | מצעד 20 העליונים הרשמי של לבנון | 6 |  |
|  לטביה | לטביה טופ 40 | 14 |  |
|  ליטא | AGATA | 13 |  |
|  מלזיה | RIM | 2 |  |
|  מקסיקו | טופ 100 – מקסיקו | 27 |  |
|  ניו זילנד | המצעד הניו זילנדי הרשמי | 3 |  |
|  סינגפור | RIAS | 2 |  |
|  סלובקיה | ČNS IFPI | 18 |  |
|  ספרד | PROMUSICAE | 87 |  |
|  סקוטלנד | מצעד הסינגלים הסקוטי | 12 |  |
|  פולין | ZPAV | 14 |  |
|  פורטוגל | מצעד הסינגלים הפורטוגזי | 42 |  |
|  פלנדריה | אולטראטופ 50 | 16 |  |
|  צ'כיה | ČNS IFPI | 13 |  |
|  קנדה | קנדה הוט 100 | 7 |  |
|  קנדה | AC | 17 |  |
|  קנדה | CHR/Top 40 | 16 |  |
|  קנדה | Hot AC | 9 |  |
|  קרואטיה | טופ ליסטה | 39 |  |
|  שוודיה | סוורייטופליסטן | 37 |  |
|  שווייץ | המצעד השווייצרי | 52 |  |
מיקומי שיא > מצעדי סוף שנה

|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 90 |  |
|  ישראל | מדיה פורסט ישראל | – |  |
|  ישראל | גלגלצ | 23 |  |
|  פורטוגל | מצעד הסינגלים הפורטוגזי | 521 |  |
|  פלנדריה | אולטראטופ 50 | 88 |  |
|  קנדה | קנדה הוט 100 | 96 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים העכשוויים למבוגרים | 29 |  |
|  ארצות הברית | מצעד 40 השירים למבוגרים | 25 |  |
|  פלנדריה | אולטראטופ 50 | 95 |  |
|  קנדה | קנדה הוט 100 | 95 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 153 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 64 |  |
|  עולמי | בילבורד גלובל ללא ארצות הברית | 107 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| ארצות הברית (RIAA) | פלטינה 2× | 2,000,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | פלטינה | 600,000 |
| נורווגיה (IFPI Norway) | זהב | 30,000 |
| ניו זילנד (RMNZ) | זהב | 15,000 |
| פולין (ZPAV) | פלטינה | 20,000 |
| פורטוגל (AFP) | פלטינה | 10,000 |
| קנדה (Music Canada) | פלטינה 3× | 240,000 |
 מכירות + הזרמת מדיה בלבד
רמיקס

ב-13 בנובמבר 2019, סוויפט הודיעה בהפתעה על יציאתה של גרסה מחודשת לשיר, הכוללת כלי נגינה חדשים וקטע אותו הקליט הזמר-יוצר הקנדי שון מנדס. את הקטע שהקליט, כתב מנדס בעצמו, תוך שלקרדיטים של השיר התווסף גם הפזמונאי סקוט האריס. זובין טאקר, הגיטריסט והמהנדס של מנדס, הצהיר באינסטגרם כי מנדס הקליט את שירתו שבוע בלבד לפני יציאתו הרשמית של הרמיקס, בזמן שהופיע בבריזבן, אוסטרליה וניו זילנד במסגרת סיבוב ההופעות השלישי שלו "Shawn Mendes: The Tour".
רמיקס > ביקורת

הרמיקס עם שון מנדס ספג ביקורות חיוביות. בריטני וינסנט מ-MTV כינתה את הרמיקס כ"המנון יפהפה המתעלה על המקור", תוך שהוסיפה ש"שון מעניק לו את הטעם שלו, עם מילים משוכתבות שראויות לשבח בפני עצמן. "Lover" כבר היה שיר אהבה חמים ונעים, אבל הרמיקס בהחלט הביא אותו למקום חדש". ג'אל גולדפיין מ-Paper כתבה כי "מנדס מביא את גורם המתיקות של השיר לכמיליון", וטענה שהוא "מהנה". בפרוגי נכתב "אהבנו את הגרסה המקורית אך אנו לא יכולים להתעלם בקול המדהים של מנדס שמוסיף לשיר".
האנה ישרוף מ-USA Today שיבחה את הרמיקס, ואמרה כי השניים "הפיחו חיים חדשים ברצועת האלבום השביעית הרומנטית של סוויפט, והפכו את הבלדה שלה לדואט עם בתים טריים והרמוניות שיגרמו למעריצים להתאהב מחדש". הרמיקס קיבל מועמדות בטקס פרסי המוזיקה של iHeartRadio בקטגוריית "הרמיקס הטוב ביותר".
רמיקס > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 67 |  |
רמיקס > גרסאות אחרות

ב-26 בנובמבר 2019 יצא לאור רמיקס נוסף בשם "Lover (First Dance Remix)", בו נעשה שימוש במוזיקה של תזמורת. רמיקס זה שימש את סוויפט להופעתה בטקס פרסי המוזיקה האמריקאית 2019, במהלכה הופיעה עם מחרוזת של שירים בעקבות זכייתה בפרס האייקון. המונח "first dance" מתייחס לריקוד הראשון של זוג שזה עתה נישא.
הרמיקס ספג ביקורות חיוביות מטעם מבקרי המוזיקה, שכינו אותו כ"רומנטי יותר" ו"מעורר חשק לרקוד", יותר מהגרסה המקורית. דריק רוסיניול מ-Uproxx תיאר את הרמיקס כ"קליט, רענן ומסעיר יותר מהמקור" ו"שיר החתונה המושלם שנוצר ממש לריקוד ראשון ורגשי". רג'ינה סטאר מ-iHeartRadio אמרה שהרמיקס הוא "גרסה רומנטית עוד יותר" ו"ביצוע שובה לב ומקסים שנעשה מושלם יותר לנשף". אמילי בלפיור מ-E! News החמיאה לרמיקס ואמרה שהוא "היפה ביותר שלה". ב-CapitalFM הפנו כלפיו ביקורת חיובית גם כן.
בנוסף לגרסה זו, יצאה גרסת הופעה חיה בשם "Lover (Live From Paris)" שהוקלטה במופע חד-פעמי שערכה הזמרת בפריז. לאחר ההופעה, גרסה זו יצאה להורדה דיגיטלית.
ב-4 במרץ 2020 הזמרים נייל הורן ופלטשר הוציאו גרסת כיסוי לשיר בשם "Lover – Recorded at Air Studios, London", באופן אקסקלוסיבי לספוטיפיי במסגרת פרויקט המוזיקה Spotify Singles. גרסת הכיסוי תוארה כ"שיר רוק, פופ רוק ובלדה עוצמתית, בניגוד לגרסה המקורית שנחשבת לשקטה יותר ומכילה מוזיקת פולק". הורן הביע את אהבתו לגרסה המקורית של השיר כאשר כינה אותה כ"קלאסיקה" ואמר כי זהו השיר האהוב עליו באלבום. על החלטתו לבצע גרסת כיסוי לשיר אמר: "השיר הוא אחד השירים האהובים עלי ששמעתי הרבה זמן וטיילור היא חברה טובה. נקווה שהיא אוהבת את זה".
רמיקס > מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 95 |  |
|  ליטא | AGATA | 26 |  |
|  מלזיה | RIM | 20 |  |
|  ניו זילנד | המצעד הניו זילנדי הרשמי | 5 |  |
|  סינגפור | RIAS | 20 |  |
רמיקס > נתוני מכירות

| מקום | תארים | מכירות |
| --- | --- | --- |
| ניו זילנד (RMNZ) | זהב | 15,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 16 באוגוסט 2019 | הזרמת מוזיקה • הורדה דיגיטלית | מקורית | ריפבליק |  |
| הממלכה המאוחדת | 17 באוגוסט 2019 | רדיו להיטים עכשוויים | מקורית | וירג'ין EMI |  |
| איטליה | 6 בספטמבר 2019 | רדיו להיטים עכשוויים | מקורית | יוניברסל |  |
| ארצות הברית | 14 בספטמבר 2019 | רדיו להיטים עכשוויים • רדיו להיטים עכשוויים למבוגרים | מקורית | ריפבליק |  |
| כלל העולם | 13 בנובמבר 2019 | סטרימינג • הורדה דיגיטלית | רמיקס ביחד עם שון מנדס | ריפבליק |  |
| אוסטרליה | 15 בנובמבר 2019 | רדיו להיטים עכשוויים | רמיקס ביחד עם שון מנדס | יוניברסל • ריפבליק |  |
| איטליה | 15 בנובמבר 2019 | רדיו להיטים עכשוויים | רמיקס ביחד עם שון מנדס | יוניברסל |  |
| כלל העולם | 26 בנובמבר 2019 | סטרימינג • הורדה דיגיטלית | רמיקס ("First Dance") | ריפבליק |  |
| כלל העולם | 17 במאי 2020 | סטרימינג • הורדה דיגיטלית | גרסת לייב | ריפבליק |  |
סקרו

| --- | --- |
 תקופת הפעילות:  מ-1990 
 סוגה:  אינדסטריאל מטאל 
 חברת תקליטים:  מטאל בלייד רקורדס 
 www.skrewofficial.com
 חברים
 Adam Grossman 
 
סקרו (Skrew), להקת אינדסטריאל מטאל אמריקאית משפיעה מאוסטין, טקסס שפעלה בין 1990 ו-1998.
היסטוריה

מקימי הלהקה הם אדם גרוסמן (שירה/גיטרות) ודני לונר (גיטרות/קולות רקע), שפעלו עד אז במסגרת להקת ת'ראש מטאל/פאנק בשם אנגקור ואט. שני האלבומים הראשונים שהוציאה הלהקה נחשבים לקלאסיקות של אינדסטריאל מטאל, כאשר אלבום הבכורה Burning in Water, Drowning in Flame מצליח יותר מבחינה מסחרית. סגנונה של הלהקה בתקופה זו היה אינדסטריאל מטאל טיפוסי המשלב ת'ראש ופאואר מטאל עם סימפולים, שירה מעוותת ואווירה שתוארה כ"מכנית".
מחלוקות שהתעוררו בקרב חברי הלהקה מנעו ממנה מללוות את אלבום הבכורה בסיבוב הופעות, ובסופו של דבר גרמו לעזיבתו של לונר לטובת קריירה בניין אינץ' ניילס, ולנסיגה בפופולריות של הלהקה שגרמה לעיכוב ביציאתו של האלבום השני, Dusted, ולא חדלה למעשה עד להתפרקותה של הלהקה. שני האלבומים האחרונים של סקרו היו Shadow of Doubt שכלל ת'ראש מטאל איטי בסגנון מאשין הד, ו-Angel Seed XXIII שהושפע ככל הנראה מז'אנר הנו-מטאל וזכה בדרך כלל לביקורות לא טובות. מאז התפרקותה של סקרו הצטרף גרוסמן אל מיניסטרי כגיטריסט הופעות, והגיטריסט סטיב גרין הצטרף ללהקת הת'ראש מטאל סקינלאב. לונר נחשב עדיין למוזיקאי מוערך בשדה האינדסטריאל ועבד עם ניין אינץ' ניילס, קילינג ג'וק, מרילין מנסון, רוב זומבי ועוד.
חברי ההרכב > הרכב מקליט אחרון

אדם גרוסמן (שירה/גיטרה)
סטיב גרין (גיטרות)
ג'ייסון (גיטרות)
פראפ (בס)
ג'ים וולנטיין (קלידים)
כריס (תופים)
חברי ההרכב > הרכבים קודמים

מייק רובינסון (גיטרות)
דני לונר (גיטרות/קולות רקע)
קליי קמפבל (גיטרות)
בובי גוסטפסון (גיטרות)
מייק פיפלס (בס)
ברנדון וורקמן (בס)
רוב למפמן (בס)
כריס אולט (קלידים)
מרק דופור (תופים)
צ'דוויק דייוויס (תופים)
אלבומים

Burning in Water, Drowning in Flame 1991
Dusted 1994
Shadow of Doubt 1996
Angel Seed XXIII 1997
ג'יינז אדיקשן

| --- | --- |

ג'יינז אדיקשן בהופעה, 2009
 מקום הקמה:  לוס אנג'לס 
 מוקד פעילות:  לוס אנג'לס, קליפורניה
 תקופת הפעילות:  1986–1991 1997 2001–2004 2008
 סוגה:  רוק אלטרנטיבי, מטאל אלטרנטיבי
 חברת תקליטים:  Warner Bros. Records
 פרסים והוקרה:  כוכב בשדרת הכוכבים בהוליווד (30 באוקטובר 2013) 
 www.janesaddiction.com
 פרופיל ב-IMDb
 חברים
 פרי פארל דייב נבארו סטיבן פרקינס  אריק אייברי
 חברים לשעבר
 כריס ברינקמן אד דוברידניו פלי מרטין לאונובל  כריס צ'אני
 
ג'יינז אדיקשן (באנגלית: Jane's Addiction) היא להקת רוק אמריקאית, שנוסדה בקליפורניה בשנת 1986. הייתה מראשונות להקות הרוק האלטרנטיבי שזכו להכרה רחבה ולהצלחה מסחרית בארצות הברית, והפכה לאחת הלהקות המשפיעות ביותר בשנות ה-90. סגנונה המוזיקלי מגוון והושפע מפאנק, הבי מטאל, רוק גותי ורוק פסיכדלי.
שנות פעילותה העיקריות של הלהקה היו 1986–1991, כאשר הופעתה האחרונה לפני פירוקה יסדה את פסטיבל לולהפלוזה (Lollapalooza). הלהקה התאחדה לסיבוב הופעות בשנת 1997, בשנים 2001–2004 ושוב בשנת 2008. חברי הלהקה ברוב שנות פעילותה היו הסולן פרי פארל, הגיטריסט דייב נבארו, הבסיסט אריק אייברי והמתופף סטיבן פרקינס.
היסטוריית הלהקה > תחילת הדרך

בקיץ 1985 חיפש פרי פארל בסיסט חדש ללהקתו דאז, Psi-com. הוא פגש את אריק אייברי, שבאותו הזמן חיפש להקה חדשה לאחר פירוקה של להקת Scrunge. אייברי הצטרף ל-Psi-com לזמן קצר, אך היא התפרקה אף לפני שהספיק להופיע איתה, ולכן גם לא נחשב לחבר רשמי בלהקה. פארל ואייברי המשיכו לנגן יחד ואף הופיעו מספר פעמים בשם Illuminotics. השניים חיפשו גיטריסט ומתופף; אחותו של אייברי הכירה את סטיבן פרקינס לצמד, והם קיבלו אותו כמתופף. לתפקיד הגיטריסט נכנס כריס ברינקמן, חבר בלהקתו הקודמת של אייברי, אך פוטר לאחר מספר הופעות. גם מחליפו, אד דוברידניו, לא שרד זמן רב, ולבסוף הציע פרקינס את חברו דייב נבארו כגיטריסט, ונקבע ההרכב הסופי של הלהקה.
הלהקה נקראת ככל הנראה על שמה של שותפתו של פארל, ג'יין בייטנר, שהשפיעה רבות על סגנונו המוזיקלי.
היסטוריית הלהקה > ההצלחה (1986–1991)

לאחר שהתייצב ההרכב, לקראת סוף 1986, החלה הלהקה לכתוב ולהופיע בעיקר באזור לוס אנג'לס, ובמהרה זכתה באהדת הקהל ובהתעניינות של מספר חברות תקליטים. על מנת להראות שהם פועלים בצורה עצמאית ולא "מוכרים את עצמם בקלות", החליט פארל להוציא את אלבום הבכורה בחברת תקליטים עצמאית ולא באחת מהחברות הגדולות הקיימות בשוק. אלבומם הראשון, Jane's Addiction, הוא אלבום הופעה שהוקלט במועדון הרוקסי בלוס אנג'לס, אשר יצא בשנת 1987 בחברת Triple-X. בעקבות האלבום, גבר רצונן של חברות התקליטים להחתים את הלהקה והתפתח מעין קרב ביניהן, ולבסוף נבחרה Warner Bros. Records, בעיקר בזכות החופש האמנותי שהבטיחה ללהקה. בחברה זו יצא בשנת 1988 אלבום האולפן הראשון של הלהקה, Nothing's Shocking, שהיה מועמד לפרס גראמי בקטגוריית מופע המטאל/רוק כבד הטוב ביותר לשנת 1989.
באותן שנים השתתפה הלהקה בסיבובי הופעות רבים, כמופע הפותח לאמנים שונים כמו הראמונס ואיגי פופ. זמן קצת לאחר יציאת Nothing's Shocking יצאה ג'יינז אדיקשן לסיבוב הופעות, והפעם בקדמת הבמה. לקראת סוף שנת 1989 התבקשה הלהקה להקליט אלבום נוסף, אך עקב עייפות ובעיות של התמכרות לסמים, ההקלטות החלו רק ב-1990 ונמשכו חמישה חודשים.
אלבומם השלישי, Ritual de lo Habitual, יצא בסוף 1990, גרם לעלייה נוספת בפופולריות של ג'יינז אדיקשן והיווה פריצת דרך מסחרית. בעקבות האלבום יצאה הלהקה לסיבוב הופעות שארך כשנה וחצי. בקיץ 1991 ארגן פארל את פסטיבל לולהפלוזה, בו השתתפו Ice T, ניין אינץ' ניילז ורבים אחרים. בעיות סמים ומתיחות בין חברי הלהקה סימנו את סוף דרכה, ובתום סיבוב ההופעות, בקיץ 1991, הלהקה התפרקה.
היסטוריית הלהקה > השנים בנפרד והאיחוד הראשון (1991–1997)

לאחר פירוק הלהקה הקימו חבריה הרכבים שונים: פארל ופרקינס את Porno for Pyros, ונבארו ואייברי את Deconstruction. הרכבו החדש של פארל הזכיר בסגנונו את ג'יינז אדיקשן, ובכך הראה את התפקיד המרכזי אותו מילא פארל בלהקה, אך הצליח פחות ממנה. Porno for Pyros הוציאה שני אלבומים עד לפירוקה ב-1996.
Deconstruction הוקמה בשנת 1994 והתפרקה באותה שנה, לאחר שהוציאה אלבום יחיד. לאחר פירוקה הקים אייברי את Polar Bear, ונאברו ניגן עם אמנים רבים עד שהצטרף לרד הוט צ'ילי פפרז.
בשנת 1996, לקראת אלבומם השני של Porno for Pyros, ביקש פארל מנאברו ומייקל באלזארי (פלי), בסיסט הרד הוט צ'ילי פפרז, להצטרף להקלטת אחד השירים באלבום. מאוחר יותר באותה שנה השניים שוב הצטרפו לפארל ואייברי בהקלטת השיר "Hard Charger" מפסקול סרטו של הווארד סטרן, "פרטים אינטימיים" (Private Parts). השיר הפך ללהיט, ונבארו ופלי הצטרפו להופעות של Porno for Pyros, בהם החלו לנגן מספר הולך וגדל משירי ג'יינז אדיקשן.
בשנת 1997 התפרקה Porno for Pyros בעקבות מחלת הסרטן בה חלה גיטריסט הלהקה, פיטר דיסטפנו. זמן קצר לאחר מכן החליט פארל לאחד את ג'יינז אדיקשן כשפלי מחליף את סטיבן אייברי, שהעדיף להתמקד בלהקתו החדשה. לרגל האיחוד הוציאה הלהקה את האלבום "Kettle Whistle", שכלל קטעים נדירים והקלטות מהופעות, בתוספת שני שירים חדשים. האלבום לא הצליח מסחרית, בניגוד לסיבוב ההופעות שבא בעקבותיו ונמשך כחודש.
היסטוריית הלהקה > האיחוד השני (2001–2004)

לאחר האיחוד הקצר חזרו חברי הלהקה לפעול שוב בנפרד – פארל ופרקינס הקימו הרכב חדש שתוך זמן קצר הפך לפרויקט סולו של פארל, נבארו ניגן עם אמנים שונים ופלי חזר לרד הוט צ'ילי פפרז. בשנת 2001, זמן קצר לאחר שפארל ונאברו הוציאו אלבומי סולו, הלהקה שוב התאחדה, כשהפעם מרטין לאונובל, חבר לשעבר ב-Porno for Pyros, בעמדת הבסיסט. בראיון איתו אמר נבארו שהם לא התייחסו לכך בתור איחוד, אלא כאל להקה חדשה עם היסטוריה ארוכה מאחוריה. הלהקה יצאה לסיבוב הופעות אותו החשיבו כהצלחה, ובעקבותיו החליטו להקליט אלבום חדש, עשר שנים אחרי אלבומם הקודם. בשנת 2002 החלו ההקלטות לאלבום, בניצוחו של המפיק בוב אזרין. לאונובל הוחלף במהלך ההקלטות בכריס צ'אני. האלבום Strays יצא ב-2003 אך לא הצליח כמו קודמיו. הלהקה יצאה לסיבוב הופעות נוסף, כשבמסגרתו חודש פסטיבל לולהפלוזה.